Jõelähtme kihelkond

Jõelähtme kihelkond (lühend Jõe, saksa keeles Kirchspiele Jegelecht) oli ajalooline kihelkond Harjumaal Tallinnast idas ja Eestimaa kubermangus Harju kreisis.
pisi|Venemaa keisririigi Eestimaa kubermangu Harju kreis

Muinasaegne Revala muinasmaakond jagunes 13. sajandil kolmeks muinaskihelkonnaks. Repel hõlmast Tallinnast ida poole jäävaid alasid (Jõelähtme ja Kuusalu ümbruse). Ocrielae muinaskihelkond paiknes Tallinnast lõunas ning tema tuumik oli hilisema Jüri kihelkonna maadel. Tallinnast lääne poole jäävat ala hõlmas Vomentagana muinaskihelkond, peamiselt hilisema Keila kihelkonna alad.

 Jõelähtme kihelkonna mõisad 
19. sajandi esimesel poolel kuulusid kihelkonda mõisad:
Jõelähtme kirikumõis
Jõelähtme mõis,
Jägala mõis,
Kostivere mõis,
Lubja mõis,
Maardu mõis,
Mõigu mõis,
Nehatu mõis, Tallinna linnamõis,
Saha mõis,
Tondi mõis ehk Väo mõis, Tallinna linnamõis,
Viimsi mõis,
Ämari mõis,
Aksi mõis (Klein-Wrangelsholm), poolmõis, Aksi saar ja
Prangli mõis (Groß-Wrangelsholm), poolmõis Prangli saar, mis eraldati Harju-Jaani kihelkonna Haljava mõisast 1847. aastal,
Kose mõis, mis eraldati Nehatu mõisast 1790. aastal.Märt Uustalu, Poolmõisatest ja nende omanikest Eesti- ja Liivimaal, Tallinna Ülikool

 Jõelähtme kihelkonna vallad 
Jõelähtme vald (1866–1917)
Jägala vald (1866–1891)
Kostivere vald (1866–1891)
Maardu vald (1866–1891)
Nehatu vald (1866–1917)
Prangli vald (ka Ostrovi, Ostrovnaja vald; 1866–1917)
Rummu vald (1866–1891)
Saha vald (1866–1891)
Viimsi vald (1866–1891)
Ülgase vald (1866–1891)Jõelähtme kihelkond, Eesti Ajalooarhiiv

Aastal 1891 ühinesid Jõelähtme vallaks kuus mõisavalda – Jõelähtme, Jägala, Kostivere, Ülgase, Kodasoo ja Rummu – ning Jõelähtme kirikumõis.Merike Metstak. Jõelähtme vald tähistab suurt juubelit. Jõelähtme valla koduleht, vaadatud 24. jaanuaril 2011.

 Jõelähtme kihelkonna kalmistud 
Aegna kalmistu
Iru vanadekodu uus kalmistu
Iru vanadekodu vana kalmistu
Jõelähtme kalmistu
Jõelähtme kirikuaed
Kose mõisa kalmistu (Jõelähtme)
Maardu kalmistu
Maardu mõisa kalmistu
Pirita sõjavangide kalmistu
Pirita vana kalmistu
Prangli kirikuaed
Randvere kirikuaed
Rohuneeme kalmistu
Saha kabeliaed
Pärnamäe kalmistu
Tallinna Metsakalmistu
Viimsi mõisa kalmistu

 Kihelkonna alad tänapäeval 
Jõelähtme kihelkonna alal on tänapäevased Harju maakonna Viimsi vald ja Jõelähtme vald ning Maardu linn. Suur ala kihelkonnast on praeguse Tallinna linna alal.

 Viited 

 Kirjandus 
Julius Põldmäe, Jõelähtme kihelkond ja vald, Tallinn 1994

 Välislingid 
Jõelähtme kihelkond mõisaportaalis

Kategooria:Harjumaa kihelkonnad